MALTA DEBATES TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 287 L-Erbgħa, 3 ta' Mejju, 2000 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 287

L-Erbgħa, 3 ta' Mejju, 2000

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fid-6.08 p.m.

Talba

SEDUTA NRU.

L-Erbgħa, 3 ta' Mejju, 2000

WERREJ MINUTI 259

MISTOQSIJIET - TWEĠIBIET ORALI 259

MISTOQSIJIET GĦAL TWEĠIBIET ORALI MWIEĠBA BIL-MIKTUB 260

MINUTI

Il-Minuti tas-Seduta Nru. 286 li saret fit-3 ta' Mejju, 2000 ġew konfermati.

MISTOQSIJIET - TWEĠIBIET ORALI

POLITIKA SOĊJALI - SAFAR

L-ONOR.

JOE MIZZI (f'isem l-Onor.

Joseph Cuschieri) staqsa lill- Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm intnefqu flus f'safar bejn l-1987 u l-1996 mill- ministeru, dipartimenti, korporazzjonijiet u entitajiet oħra li jaqgħu taħtu?

ONOR.

LAWRENCE GONZI (Viċi Prim Ministru u Ministru għall-Politika Soċjali): Fil-perijodu msemmi d-dekasteru kien jinkorpora dipartimenti, korporazzjonijiet u entitajiet differenti minn dawk tal-lum.

MR SPEAKER: L-Onor.

Mizzi, domanda supplimentari.

ONOR.

JOE MIZZI: Mr Speaker, allura għaliex kienu differenti ma ningħatawx risposta?

Jiġifieri l-Viċi Prim Ministru lanqas jindenja ruħu jagħti informazzjoni fuq dawk id-dipartimenti li dak iż-żmien kienu jaqgħu taħt dan il-ministeru?

MR SPEAKER: Il-Viċi Prim Ministru.

ONOR.

LAWRENCE GONZI: Mr Speaker, mhux kif inhi l-mistoqsija.

MR SPEAKER: L-Onor.

Mizzi.

ONOR.

JOE MIZZI: Mr Speaker, mela m'għandniex għalfejn noqogħdu hawn biex ma ningħatawx risposta.

Niġbed l-attenzjoni tas-Sedja li m'hawnx quorum.

MR SPEAKER: Is-seduta hija sospiża għal ħames minuti.

Fis-6.10 p.m. il-Kamra ġiet sopiża u rriżumiet ħames minuti wara.

MR SPEAKER: Is-Sedja tikkonstata li m'hawnx in-numru meħtieġ ta' membri kif jitolbu l-istanding orders u għaldaqstant il-Kamra hija aġġornata għal nhar it-Tnejn bl-istess aġenda.

Fis-6.17 p.m. il-Kamra aġġornat għal nhar it-Tnejn, 8 ta' Mejju, 2000 fis- 6.00 p.m. bl-istess aġenda.

MISTOQSIJIET GĦAL TWEĠIBIET ORALI MWIEĠBA BIL-MIKTUB

FINANZI - SAFAR

L-ONOR.

JOSEPH CUSCHIERI staqsa lill-Ministru tal-Finanzi: Jista' l-Ministru jgħid kemm intnefqu flus f'safar bejn l-1987 u l-1996 mill-ministeru, dipartimenti, korporazzjonijiet u entitajiet oħra li jaqgħu taħtu?

ONOR.

JOHN DALLI: Ngħarraf lill-Onor.

Interpellant li t-tagħrif mitlub għar-rigward tad-dipartimenti jkun pubblikat kull sena fil-financial report taħt Item 28 - Travel.

Għar-rigward ta` l-entitajiet l-oħra fid-dekasteru, inħoss li l-interess li jista` jkun hemm fit-tagħrif mitlub ma jiġġustifikax ix-xogħol involut fil-ġbir tiegħu.

AFFARIJIET BARRANIN - SAFAR

L-ONOR.

JOSEPH CUSCHIERI staqsa lill-Ministru għall-Affarijiet Barranin: Jista' l-Ministru jgħid kemm intnefqu flus f'safar bejn l-1987 u l-1996 mill-ministeru, dipartimenti, korporazzjonijiet u entitajiet oħra li jaqgħu taħtu?

ONOR.

JOE BORG: Bħalma kelli l-okkażjoni nirrispondi f'dan it-tip ta' mistoqsijiet, sakemm ma tingħatax raġuni għala qed tintalab, ma nara l-ebda skop li tinġabar l-informazzjoni mitluba.

AMBJENT - SAFAR

L-ONOR.

JOSEPH CUSCHIERI staqsa lill-Ministru għall-Ambjent: Jista' l-Ministru jgħid kemm intnefqu flus f'safar bejn l-1987 u l-1996 mill-ministeru, dipartimenti, korporazzjonijiet u entitajiet oħra li jaqgħu taħtu?

ONOR.

FRANCIS ZAMMIT DIMECH: Bħalma kelli l-okkażjoni nirrispondi f'dan it-tip ta' mistoqsijiet, sakemm ma tingħatax raġuni għala qed tintalab, ma nara l-ebda skop li tinġabar l-informazzjoni mitluba.

BIEDJA U SAJD - SAFAR

L-ONOR.

JOSEPH CUSCHIERI staqsa lill-Ministru għall-Agrikoltura u Sajd: Jista' l-Ministru jgħid kemm intnefqu flus f'safar bejn l-1987 u l- 1996 mill-ministeru, dipartimenti, korporazzjonijiet u entitajiet oħra li jaqgħu taħtu?

ONOR.

NINU ZAMMIT: Bħalma kelli l-okkażjoni f'dan it-tip ta' mistoqsijiet, sakemm ma tingħatax raġuni għala qed tintalab, ma nara l- ebda skop li tinġabar l-informazzjoni mitluba.

SAĦĦA - SAFAR

L-ONOR.

JOSEPH CUSCHIERI staqsa lill-Ministru tas-Saħħa: Jista' l-Ministru jgħid kemm intnefqu flus f'safar bejn l-1987 u l-1996 mill- ministeru, dipartimenti, korporazzjonijiet u entitajiet oħra li jaqgħu taħtu?

ONOR.

LOUIS DEGUARA: Bħalma kelli l-okkażjoni nirrispondi f`dan it-tip ta` mistoqsijiet, sakemm ma tingħatax raġuni għala qed tintalab, ma nara l- ebda skop li tinġabar l-informazzjoni mitluba.

TIMESHARE - PERMESSI

L-ONOR.

EVARIST BARTOLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid x'permessi għandha l-kumpannija tat-timeshare worldwide holiday biex timpjega Maltin u barranin magħha?

Xi spezzjonijiet saru mill-ETC minn Settembru, 1999 sal-lum biex jiġi stabilit jekk din il-kumpannija hijiex tħaddem Maltin u barranin bla ktieb tax-xogħol?

ONOR.

LAWRENCE GONZI: Il-Korporazzjoni tax-Xogħol u Taħriġ, minn żmien għal żmien, tagħmel spezzjonijiet f'diversi kumpaniji u organizzazzjonijiet.

Il-korporazzjoni dejjem taġixxi b'mod immedjat meta jew tirċievi xi rapport jew ikollha xi suspett li hemm xi persuni jaħdmu b'mod illegali.

Ninforma lill-Onor.

Interpellant li l-korporazzjoni ma għandha l-ebda tagħrif dwar il-kumpanija bl-isem timeshare worldwide holiday għaldaqstant l-informazzjoni li qed tintalab ma tistax tingħata.

FAĊILITAJIET RIKREATTIVI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jappoġġa t-talba ta' dawk - dokument qed jintbagħat separatament - li jixtiequ li sit li jista' jiġi żviluppat għal faċilitajiet rikreattivi u sportivi ma jingħatax lil min irid jagħmel pompa tal-petrol fil-post b'detriment għall-facilitajiet sportivi eżistenti u għall-iskola tal-gvern fil-viċin?

ONOR.

LOUIS GALEA: Filwaqt li nirriferi lill-Onor.

Membru għar-risposta għall-mistoqsija parlamentari nru.

14678 mogħtija mill-Ministru ta' l- Intern, inżid li ninsab informat li d-dipartiment taż-żgħażagħ u sport ma għandux ta' żvilupp fis-sit konċernat għax is-sit ma jaqax fil-kriterji stabiliti.

Għar-rigward tad-detriment imsemmi jidhirli li għandi noqgħod fuq id- deċiżjoni meqjusa ta' l-awtorita` ta' l-ippjanar, li nifhem li tkun ukoll qed tieħu in konsiderazzjoni l-pożizzjoni dikjarata tal-kunsill lokali.

KURRIKULU NAZZJONALI - SOTTO KUMITATI

L-ONOR.

EVARIST BARTOLO staqsa lill-Ministru ta' l-Edukazzjoni: Jikkonferma l-Ministru li twaqqfu sotto-kumitati biex jiddiskutu l- implimentazzjoni ta' partijiet tal-kurrikulu nazzjonali?

Jista' jagħti lista tal-membri ta' dawn is-sotto-kumitati?

Meta għandhom jippreżentaw ir- rapport finali tagħhom?

Xi jkun il-pass li jmiss wara li jsir dan ir- rapport finali?

ONOR.

LOUIS GALEA: Nikkonferma li twaqqfu 18-il sotto-kumitat biex jiddiskutu l-implimentazzjoni ta' partijiet tal-kurrikulu nazzjonali.

Lista ta' dawn il-kumitati tpoġġiet fuq il-Mejda tal-Kamra iktar kmieni f'din is-seduta.

Dawn il-kumitati mistennija jippreżentaw ir-rapporti finali sa l-aħħar ta' Mejju.

Il-pass li jmiss hija konferenza nazzjonali li fiha jiġu ppreżentati u diskussi dawn ir-rapporti.

WSC - KONTIJIET

L-ONOR.

EVARIST BARTOLO staqsa lill-Ministru għas-Servizzi Ekonomiċi: Jista' l-Ministru issa jwieġeb mistoqsija parlamentari nru.

14837 dwar ilmenti dwar kontijiet tad-dawl u ilma?

ONOR.

JOSEF BONNICI: Nirriferi lill-Onor.

Interpellant għat-tweġibiet li tajt għall-mistoqsijiet numri 14269, 14313 u 14848 li kollha jittrattaw l- istess materja.

DJAR - AKKOMODAZZJONI ALTERNATTIVA

L-ONOR.

EVARIST BARTOLO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid x'diskussjonijiet saru mal-familji li joqogħdu fi blokk 5, tal-qasam tad- djar f'St George's, Pembroke dwar akkomodazzjoni alternattiva meta jitwaqqa' dan il-blokk biex jinbena ieħor?

Sar qbil fuq fejn, kif u meta dan se jsir?

Kemm hemm familji nvoluti?

ONOR.

LAWRENCE GONZI: Ngħarraf lill-Onor.

Interpellant li għadhom ma sarux diskussjonijiet dwar akkomodazzjoni alternattiva billi l-ewwel irid joħroġ il-permess ta' l-awtorita' ta' l-ippjanar.

Madankollu r-residenti ġew mogħtija assigurazzjoni li ser isiru diskussjonijiet magħhom dwar dan is-suġġett, proprju meta jkun ħareġ il-permess.

In-numru ta' familji affettwati hu ta' disgħa.

DETOX CENTRE

L-ONOR.

EVARIST BARTOLO staqsa lill-Viċi Prim Ministru u Ministru għall-Politika Soċjali: B'riferenza għat-tweġiba għall-mistoqsija parlamentari nru.

14458, jista' issa l-Viċi Prim Ministru jagħti l-figura mitluba għax-xahar ta' Frar?

Jista' wkoll jagħti l-figuri għal Marzu?

ONOR.

LAWRENCE GONZI: Matul Frar in-numru ta' persuni li wżaw iċ-ċentru tad-Detox għall-kura mill-abbuż tad-droga, kien kif ġej:

In-numru totali kien ta' 535 li minnhom:

- marru għall-ewwel darba 13;

- kienu ta' nazzjonalita' barranija 53;

- l-ikbar persuna minn dawk kollha li attendew għandha 55 sena;

- l-iżgħar persuna minn dawk kollha li attendew għandha 17-il sena;

- l-ikbar persuna minn dawk li attendew għall-ewwel darba għandha 35 sena;

- l-iżgħar persuna minn dawk li attendew għall-ewwel darba għandha 17-il sena.

L-informazzjoni mitluba fuq ix-xahar ta' Marzu tingħata aktar 'il quddiem minħabba li għadha ma nġabritx kollha.

MALTACOM - BORMLA

L-ONOR.

CHRIS AGIUS staqsa lill-Ministru għas-Servizzi Ekonomiċi: Jista' l-Ministru jgħid x'inhi r-raġuni għaliex l-uffiċċju tal-Maltacom li kien hemm Bormla m'għadux jiftaħ?

Jista' jgħid jekk dan hux se jerġa' jiftaħ għall-pubbliku?

Jekk ir-risposta hi fl-affermattiv, allura meta se jerġa' jiftaħ?

ONOR.

JOSEF BONNICI: Jien infurmat li l-fergħa tal-Maltacom f`Bormla kellha tingħalaq wara li żviluppat ħsara fil-parti komuni tal-binja ta` appartamenti li tinsab fih.

Qabel tissewwa din il-ħsara, li ma tistax issir mill-Maltacom, din il-fergħa ma tistax tintuża.

Il-Maltacom qed tagħmel l-almu tagħha biex it-tiswijiet jitlestew fl-iqsar żmien possibbli.

Sadanittant, il-Maltacom għamlet arranġamenti temporanji biex il-fergħa li għandha fil-Birgu tiftaħ kuljum, minflok it-Tlieta u l-Ħamis biss, biex tkun tista` taqdi l-ħtiġijiet tan-nies ta` Bormla.

BORMLA - DAR TA' L-ANZJANI

L-ONOR.

CHRIS AGIUS staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid jekk hux minnu li t-tankijiet ta' l-ilma li jissupplixxu d-dar ta' l-anzjani ta' Bormla tħalltu bid-diesel jew petrol?

X'sar sabiex jitneħħa dan il-periklu?

Għaliex għaddew aktar minn 15-il ġurnata u l-anzjani għadhom ma jistgħux jużaw l-ilma b'mod normali?

ONOR.

LAWRENCE GONZI: Huwa minnu li wieħed mit-tankijiet tal-ilma li jissupplixxu d-dar ta' l-anzjani ta' Bormla tħallat b'xi ftit diesel.

L- ammont ta' diesel li tħallat tant kien minimu li bl-azzjoni li ttieħdet f' waqtha ma nħolqot l-ebda inkonvenjenza lir-residenti ta' din id-dar u għalhekk huwa assolutament mhux veru li l-anzjani ma jistgħux jużaw l-ilma b'mod normali.

Ta' min iżid li b'ebda mod qatt ma ġie affettwat l-ilma tax- xorb.

BORMLA - DAR TA' L-ANZJANI

L-ONOR.

CHRIS AGIUS staqsa lill-Viċi Prim Ministru u Ministru għall-Politika Soċjali: Jista' l-Ministru jgħid, issa li fetħet id-dar ta' l-anzjani ta' Bormla, meta se jiftaħ id-day centre fl-istess dar?

Min se jmexxi dan id-day centre?

ONOR.

LAWRENCE GONZI: Ninforma lill-Onor.

Interpellant li b'kontinwazzjoni għall-mistoqsija parlamentari nru.

15647 id-day centre ta' Bormla nfetaħ fil-25 ta' April, 2000 u hu mmexxi mid-dipartiment għall- ħarsien ta' l-anzjani.

BIRGU - PEDESTRIAN CROSSING

L-ONOR.

CHRIS AGIUS staqsa lill-Ministru għat-Trasport u Komunikazzjoni: Jista' l-Ministru jara x'inhi l-possibbilta' li ssir xi tip ta' pedestrian crossing fit-triq li mill-Birgu tagħti għal Bormla, fl- area magħrufa bħala ħdejn Cafe Riche?

ONOR.

ĊENSU GALEA: Jien infurmat li din it-triq arterjali hija waħda minn dawk li huma aktar wiesgħa mis-soltu u f`qagħda ta` niżla qawwija.

Għalhekk l-area tirrikjedi ppjanar estensiv mill-ġdid qabel ma tista` titqiegħed pedestrian crossing.

PA - IMTARFA BYPASS - ĦAJT

L-ONOR.

NOEL FARRUGIA staqsa lill-Ministru ta' l-Intern: Jista' l-Ministru jpoġġi fuq il-Mejda tal-Kamra r-rapport li għamlu l-uffiċjali ta' l-awtorita' ta' l-ippjanar dwar il-ħajt monstru tal-concrete li nbena fil-bypass ta' l-Imtarfa?

Meta sar dan ir-rapport u x'follow up qed isir?

ONOR.

TONIO BORG: Ninsab infurmat li l-awtorita' ta' l-ippjanar investigat il-każ imqajjem mill-Onor.

Interpellant u fil-fatt saru diversi laqgħat mad-dipartiment tat-toroq f'dan ir-rigward.

F'dawn il-laqgħat ġie rilevat li dan ir-retaining wall inbena bħala miżura temporanja minħabba materjal li beda jċedi wara xogħlijiet li saru fuq il-by-pass ta' l- Imtarfa.

Min-naħa ta' l-awtorita' ġie kkonstatat li dan il-ħajt, kif inbena, mhux aċċettabbli u li din it-tip ta' kostruzzjoni kienet teħtieġ permess.

Għalhekk ġie propost li, bħala miżura temporanja, għandha titneħħa filliera ta' blokki minn kull waħda mit-tliet filati mibnija f'dawn il-blokki.

B'hekk jitbaxxa l-gradient ta' dan il-ħajt u jkun jista' jitgħatta bl-istess materjal tafli li jinsab fuq is-sit.

Id-dipartiment tat-toroq qabbad perit speċjalizzat f'dan it-tip ta' xogħol biex ikun jista' jagħti parir dwar dawn is-suġġerimenti.

Fil-fatt il-perit għamel il-proposti tiegħu u dawn qegħdin jiġu kkunsidrati mill- awtorita' sabiex wara jkunu jistgħu jittieħdu l-passi u jsiru l- applikazzjonijiet neċessarji biex ikun hemm soluzzjoni permanenti.

WSC - KONTIJIET - REVIŻJONI

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jara li ssir reviżjoni tal-kont tad-dawl u l-ilma numru 940176380, peress li armla qed tiġi mitluba tħallas Lm317 fi spejjeż ta' konsum tad-dawl u l-ilma meta din tgħix waħedha?

ONOR.

JOSEF BONNICI: Jien infurmat li l-Korporazzjoni għas-Servizzi ta` l-Ilma qed tinvestiga dwar il-kont imsemmi peress li rrizulta` li l-qari ta` l-arloġġi tad-dawl u l-ilma għall-perijodu bejn Settembru, 1999 u Jannar, 2000 ingħata mill-konsumatur stess u mhuwiex konsistenti mal-qari tal-perijodu ta` qabel.

REVENUE SECURITY CORPS - SERVIZZI TA' SIGURTA'

L-ONOR.

NOEL FARRUGIA staqsa lill-Prim Ministru: B'riferenza għat-tweġiba għal mistoqsija parlamentari numru 11175 fejn il-Prim Ministru ta indikazzjoni li xogħol tal-membri tar-revenue security corps huwa garantit, jista' jgħid kif il-membri ta' l-RSC spiċċaw mill-groupage bonded stores ta' Ħal Far?

ONOR.

EDDIE FENECH ADAMI: Ninsab infurmat li kien hemm medja ta' 20 membru tar-revenue security corps, minn total ta' 152, jagħmlu xogħol ta' sigurta' f'Hal Far groupage complex.

Oriġinarjament is-servizz kien provdut fuq bażi ta' 24 siegħa l-ġimgħa kollha.

B'effett minn Jannar ta' din is-sena, id-dipartiment tad-dwana informa lill-Forzi Armati li l-istess servizz ta' l-RSC kien meħtieġ bejn is-7.00 p.m. u s-7.00 a.m. Eventwalment, id-dipartiment tad-dwana għarraf lill-Forzi Armati li s- servizz ta' sigurta' fl-istess kumpless seta' jitħaddem kompletament mill- gwardjani tad-dwana fuq bażi ta' 24 siegha b'effett mill-1 ta' April, 2000.

Għalhekk il-membri ta' l-RSC ingħataw xogħol ieħor u bdew jaħdmu bil- ġurnata minflok bix-xift bħal parti kbira tal-membri tal-Forzi Armati.

Il-pożizzjoni li kont tajt fit-tweġiba għall-mistoqsija parlamentari nru.

11175 ma nbidlitx.

REVENUE SECURITY CORPS - PIXKERIJA

L-ONOR.

NOEL FARRUGIA staqsa lill-Ministru għall-Agrikoltura u Sajd: B'riferenza għat-tweġiba tal-Prim Ministru għal mistoqsija parlamentari numru 11175 fejn il-Prim Ministru ta indikazzjoni ta' xogħol tal-membri tar-revenue security corps huwa garantit, jista' jgħid kif il- membri ta' l-RSC spiċċaw mill-pixkerija?

ONOR.

NINU ZAMMIT: Ninforma lill-Onor.

Interpellant illi x-xogħol li kienu jagħmlu l-RSC qegħdin jagħmluh il-pulizija għaliex is-servizz li qed joffri l-korp tal-pulizija huwa orħos u huwa komplut bl-akkumpanjament tal- kaxxier sal-Bank Centrali.

UE - TARIC

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jpoġġi fuq il-Mejda tal-Kamra rapport li l- gvern għamel dwar l-impatt li jkollhom is-sistemi tat-TARIC fuq il-poplu wara li Malta ssir membru ta' l-Unjoni Ewropea?

Jista' jinfurmana kemm hija t-tariffa (levy) li permezz tat-TARIC li l-Unjoni Ewropea timponi fil- mument fuq il-laħam aħmar importat minbarra l-pajjiżi ta' l-Unjoni Ewropea fl-Unjoni Ewropea stess?

ONOR.

JOSEF BONNICI: Nirriferi lill-Onor.

Interpellant għat-tweġiba li tajt għall-mistoqsija parlamentari nru.

15406 magħmula minnu stess waqt seduta nru.

BIRGU - TAL-ĦAWLI

L-ONOR.

CHRIS AGIUS staqsa lill-Ministru ta' l-Intern: Jista' l- Ministru jirrispondi mistoqsija parlamentari nru.

15489, li oriġinarjament saret lill-Ministru għall-Ambjent u li ġiet riferuta lilu u cioe': jgħid x'inhi l-possibbilta' li l-kerrej li joqgħod fi block B, flat 1, Tal-Ħawli, Birgu, ikun jista' jneħħi l-ħamrija tal-front garden sabiex minflok jagħmel il-madum?

ONOR.

TONIO BORG: Ninsab infurmat li biex fi front garden isir it-tip ta` tibdil li rrifera għalih l-Onor.

Interpellant hu meħtieġ il-permess ta` l-awtorita` ta` l-ippjanar, u hu fid-dawl tal-permess li jkun ingħata mill- awtorita` li t-taqsima proprjeta` tal-gvern tikkunsidra dawn it-tip ta` talbiet.

Ninsab infurmat ukoll li fil-każ speċifiku l-inkwilin għadu m`għamel l- ebda talba lit-taqsima proprjeta` tal-gvern u lanqas m`għamel applikazzjoni lill-awtorita` ta` l-ippjanar u għalhekk hu diffiċli biex wieħed jagħti parir tekniku mingħajr ma jara l-proposta.

Normalment każi simili jiġu diskussi ma` uffiċjali ta` l-awtorita` ta` l-ippjanar fi pre-submission meetings.

Ninsab infurmat ukoll li prima facie l-awtorita` ta` l-ippjanar toġġezzjona li soft landscaped areas li llum huma bis-siġar u fjuri jinbidlu f`hard landscaped areas.

MELLIEĦA - QAMMIEĦ ROAD - DRENAĠĠ

L-ONOR.

NOEL FARRUGIA staqsa lill-Ministru għall-Ambjent: Jista' l-Ministru jintervjeni sabiex ix-xogħlijiet li kellhom isiru fl- inħawi ta' Qammieħ Road, Għadira, Mellieħa, ħalli ma jibqax isir il-fawran tad-drenaġġ fl-inħawi li ilu jiżbroffa għal dawn l-aħħar sitt xhur, isir mill-aktar fis possibbli?

Jista' jinformana fil-fatt x'inhuma x-xogħlijiet li jridu jsiru, u kemm se jiswew lid-dipartiment?

ONOR.

FRANCIS ZAMMIT DIMECH: Ninsab infurmat li x-xogħlijiet li qegħdin isiru ġol-Qammieħ, Għadira, Mellieħa jikkonsisti fi proġett ta' xogħlijiet akbar minn dak li qal l-Interpellant.

Fil-fatt saru xi xogħlijiet ta' manutenzjoni u tindif fuq dan it-trunk main prinċipali li parti minnu huwa mini.

Waqt dawn ix-xogħlijiet instab li hemm bżonn jitkabbru xi pajpijiet u għaldaqstant qegħdin jittieħdu l-passi neċessarji.

PA - CONFECTIONERY GOODS

L-ONOR.

JOE MIZZI staqsa lill-Ministru ta' l-Intern: Jista' l- Ministru, mingħajr ma jidħol fil-mertu u dan sabiex ma jkunx hemm xi dubju li jista' jirrifletti fuq xi proċeduri, jgħid attwalment il-permess TL/G/16/95 kif konċess, jirriflettix dak li kkonċediet l-awtorita' ta' l- ipppjanar u cioe' premises for the manufacture of confectionery goods u jgħid għalfejn il-kummissarju tal-pulizija fehem il-kelma confectionery bħala u konċeda premess għal manifattura u bejgħ ta' pies fl-istess bini meta pies żgur li ma jammontawx għal confectionery?

Ikkonsulta ma' l- awtorita'?

ONOR.

TONIO BORG: Nirriferi lill-Onor.

PA - CONFECTIONERY GOODS

L-ONOR.

JOE MIZZI staqsa lill-Ministru ta' l-Intern: Jista' l- Ministru, mingħajr ma jidħol fil-mertu u dan sabiex ma jkunx hemm xi dubju li jista' jirrifletti fuq xi proċeduri, jgħid attwalment il-permess 4690/93 kif konċess, jirriflettix dak li kkonċediet l-awtorita' ta' l-ippjanar u cioe' premises for the manufacture of confectionery goods u jgħid jekk bil- kelma confectionery ġiex ukoll konċess il-go ahead sabiex il-kummissarju tal-pulizija jikkonċedi premess għal manifattura u bejgħ ta' cheese cakes fl-istess bini meta cheese cakes żgur ma jammontawx għal confectionery?

Ikkonsulta ma' l-awtorita'?

ONOR.

TONIO BORG: Nirriferi lill-Onor.

PA - CONFECTIONERY GOODS

L-ONOR.

JOE MIZZI staqsa lill-Ministru ta' l-Intern: Jista' l- Ministru, mingħajr ma jidħol fil-mertu u dan sabiex ma jkunx hemm xi dubju li jista' jirrifletti fuq xi proċeduri, jgħid attwalment il-permess 4690/93 kif konċess, jirriflettix dak li kkonċediet l-awtorita' ta' l-ippjanar u cioe' premises for the manufacture of confectionery goods u jgħid jekk bil- kelma confectionery ġiex ukoll konċess il-go ahead sabiex il-kummissarju tal-pulizija jikkonċedi premess għal manifattura u bejgħ ta' pies fl-istess bini meta pies żgur li ma jammontawx għal confectionery?

Ikkonsulta ma' l- awtorita'?

ONOR.

TONIO BORG: Nirriferi lill-Onor.

Interpellant għat-tweġiba li tajt għall-mistoqsija parlamentari nru.

PA - CONFECTIONERY GOODS

L-ONOR.

JOE MIZZI staqsa lill-Ministru ta' l-Intern: Jista' l- Ministru, mingħajr ma jidħol fil-mertu u dan sabiex ma jkunx hemm xi dubju li jista' jirrifletti fuq xi proċeduri, jgħid attwalment il-permess 4690/93 kif konċess, jirriflettix dak li kkonċediet l-awtorita' ta' l-ippjanar u cioe' premises for the manufacture of confectionery goods u jgħid jekk bil- kelma confectionery ġiex ukoll konċess il-go ahead sabiex il-kummissarju tal-pulizija jikkonċedi premess għal manifattura u bejgħ ta' pizza fl- istess bini meta pizza żgur ma jammontawx għal confectionery?

Ikkonsulta ma' l-awtorita'?

ONOR.

TONIO BORG: Nirriferi lill-Onor.

PA - CONFECTIONERY GOODS

L-ONOR.

JOE MIZZI staqsa lill-Ministru ta' l-Intern: Jista' l- Ministru, mingħajr ma jidħol fil-mertu u dan sabiex ma jkunx hemm xi dubju li jista' jirrifletti fuq xi proċeduri, jgħid attwalment il-permess 4690/93 kif konċess, jirriflettix dak li kkonċediet l-awtorita' ta' l-ippjnar u cioe' premises for the manufacture of confectionery goods u jgħid jekk bil- kelma confectionery ġiex ukoll konċess il-go ahead sabiex il-kummissarju tal-pulizija jikkonċedi premess għal manifattura u bejgħ ta' tortellini fl- istess bini meta tortellini żgur li ma jammontawx għal confectionery?

Ikkonsulta ma' l-awtorita'?

ONOR.

TONIO BORG: Nirriferi lill-Onor.

PA - CONFECTIONERY GOODS

L-ONOR.

JOE MIZZI staqsa lill-Ministru ta' l-Intern: Jista' l- Ministru, mingħajr ma jidħol fil-mertu u dan sabiex ma jkunx hemm xi dubju li jista jirrifletti fuq xi proċeduri, jgħid attwalment il-permess 4690/93 kif konċess, jirriflettix dak li kkonċediet l-awtorita' ta' l-ippjanar u cioe' premises for the manufacture of confectionery goods u jgħid jekk bil- kelma confectionery ġiex ukoll konċess il-go ahead sabiex il-kummissarju tal-pulizija jikkonċedi premess għal manifattura u bejgħ ta' ravioli fl- istess bini meta ravioli żgur ma jammontawx għal confectionery?

Ikkonsulta ma' l-awtorita'?

ONOR.

TONIO BORG: Nirriferi lill-Onor.

DIPARTIMENT TAX-XOGĦLIJIET - APPLIKAZZJONI

L-ONOR.

CHARLES BUHAGIAR staqsa lill-Ministru għall-Ambjent: Jista' l-Ministru jispjega għaliex saret applikazzjoni PA 1088/00 mid- dipartiment tax-xogħlijiet pubbliċi lill-awtorita' ta' l-ippjanar?

ONOR.

FRANCIS ZAMMIT DIMECH: Ninsab infurmat li applikazzjoni PA 1088/00 saret biex jinbena kiosk ġdid flok dak li jeżisti f'Fond Għadir, bħala parti mill-proġett ta' upgrading fil-promenade f'Tas-Sliema.

DIPARTIMENT TAT-TOROQ - APPLIKAZZJONI

L-ONOR.

CHARLES BUHAGIAR staqsa lill-Ministru għat-Trasport u Komunikazzjoni: Jista' l-Ministru jgħid x'inhu l-iskop wara applikazzjoni PA1084/00 li saret mid-dipartiment tat-toroq lill-awtorita' ta' l-ippjanar sabiex issir triq ġdida barra mill-ischeme fix-Xemxija?

ONOR.

ĊENSU GALEA: Kulħadd jaf bis-sistema perikoluża ta' aċċessi u ħruġ għaż-żona residenzjali li hemm taħt il-knisja tax-Xemxija.

Għalhekk saret l-applikazzjoni sabiex issir triq ġdida li tipprovdi aċċess tajjeb mir-roundabout li nbniet faċċata tal-knisja.

DIPARTIMENT TAX-XOGĦLIJIET - ĦADDIEM

L-ONOR.

ANGELO FARRUGIA staqsa lill-Ministru għall-Ambjent: Jista' l-Ministru jgħid u jikkonferma meta tħallsu l-ammont ta' Lm600 għal 1000 siegħa overtime li ħadmet il-persuna li - isimha qed jintbagħat separatament - u li taħdem fid-dipartiment tax-xogħlijiet għal perijodu bejn l-1987 u Ottubru, 1989 kif indikat fir-rapport li għamel l-ombudsman case no. 302, meta fil-fatt jien informat li dawn sal-lum għadhom ma tħallsux lill-persuna ndikata?

Jista' allura l-Ministru jara li dan il-ħlas iseħħ malajr biex ma tibqax tiġi mġedda din l-inġustizzja?

Il-Ministru ma jarax li każi bħal dawn, meta għandek rakkmandazzjonijiet mill-ombudsman, li l-gvern għandu jara li japplika dawk ir- rakkmandazzjonijiet minnufih?

ONOR.

FRANCIS ZAMMIT DIMECH: Ninsab infurmat li t-taqsima tax-xogħlijiet s'issa m'għandhiex approvazzjoni mill-ministeru tal-finanzi sabiex tħallas dawn is-Lm600. lill-persuna konċernata.

Peress li l-ombudsman informa lill-persuna konċernata li l-ministeru tal- finanzi kienu approvaw dan il-ħlas, id-dipartiment tal-finanzi u l- amministrazzjoni talab lill-ministeru tal-finanzi għal kjarifika.

Ta' min jgħid li l-ministeru tal-finanzi kien approva l-ħlas ta' Lm1346.634 għal xi overtime li kien sar fl-1989 u fl-1991 u dan tħallas fl- aħħar ta' l-1995.

PULIZIJA - BAĦRIN PAKISTANI

L-ONOR.

CARMELO ABELA staqsa lill-Ministru ta' l-Intern: Jista' l-Ministru jgħid meta xi persuna tinżamm mill-pulizija ta' l-immigrazzjoni għal xi raġuni għal perijodu ta' żmien fl-ajruport u/jew fil-port, x'faċilitajiet jeżistu biex dawn jistrieħu, jieklu u jinħaslu?

Fil-każ tal- baħrin Pakistani li nżammu għal jumejn sħaħ (22/23 ta' April), dawn kellhom fejn jorqdu u faċilitajiet oħra?

ONOR.

TONIO BORG: Ninsab informat li meta persuna ta' nazzjonalita' barranija tkun ġiet rifjutata dħul fil-pajjiż li jkun meħtieġ li tinżamm għal xi żmien fl-ajruport, din tiġi miżmuma f'ċentru mgħammar b'faċilitajiet fejn persuna tista' torqod u tistrieħ, kif ukoll b'faċilitajiet sanitarji.

Persuni hekk miżmuma jkunu provduti wkoll bl- ikel u anke jingħataw faċilita' li jużaw it-telephone kemm għal sejħiet lokali kif ukoll għal barra minn Malta.

Dwar l-aħħar parti tal-mistoqsija jien informat li dawn il-faċilitajiet kollha kienu disponibbli.

ĊELEBRAZZJONIJIET TAL-MILLENNJU - FURJANA

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid x'inhuma l-aħħar żviluppi dwar l-irranġar tal- ground tal-football fil-Furjana wara li dan intuża għaċ-ċelebrazzjonijiet tal-millennju?

Kemm hu stmat li jrid jintnefaq b'kollox biex il-ground jiġi għalli kien?

ONOR.

LOUIS GALEA: Nirriferi għat-tweġiba li tajt għal mistoqsija parlamentari nru.

SKEJJEL

L-ONOR.

CARMELO ABELA staqsa lill-Ministru ta' l-Edukazzjoni: B'riferenza għat-tweġiba għall-mistoqsija parlamentari nru.

15047 matul din is-sena skolastika kien hemm skejjel tal-gvern, indipendenti u tal-Knisja, li rrapportaw lid-diviżjoni ta' l-edukazzjoni li keċċew u/jew issospendew studenti tagħhom?

Jekk fl-affermattiv, minn liema skejjel tkeċċew/ġew sospiżi?

Għal-liema raġunijiet?

ONOR.

LOUIS GALEA: Informat li mill-bidu ta' din is-sena skolastika mill- iskejjel statali ġew irrappurtati lil din is-sezzjoni ħames studenti li kienu ġew sospiżi mill-kap ta' l-iskola minħabba disruptive behaviour.

Ebda student mill-iskejjel indipendenti u tal-Knisja ma ġew irrappurtati li ġew sospiżi.

Ma jidhirlix li għandi niżvela l-ismijiet ta' l-iskejjel li rrappurtaw dawn il-każi.

DJAR - TA' FARSINA - LIFTS

L-ONOR.

MARIE LOUISE COLEIRO staqsiet lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid hemmx pjanijiet min-naħa tal-gvern, li jiġu nstallati lifts fi blokki ta' appartamenti tal-gvern, tip f'Ta' Farsina, Qormi?

ONOR.

LAWRENCE GONZI: Fil-preżent l-awtorita' tad-djar qiegħda tipproċessa l-applikazzjoni li rċeviet taħt l-iskema V - skema ta' installazzjoni ta' lifts fi blokki/entraturi residenzjali li huma proprjeta' tal-gvern - li tkopri l-lokalitajiet tal-Cottonera, Kalkara, Floriana u Valletta u f'dawk il-lokalitajiet f'Malta u Għawdex li fihom tgħix xi persuna b'diżabilita' ta' mobilta'.

Hemm l-intenzjoni li 'l quddiem l-iskema tal-lifts ser tiġi estiża għal-lokalitajiet oħra f'Malta u Għawdex.

DJAR - TRASFERIMENTI

L-ONOR.

MARIE LOUISE COLEIRO staqsiet lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid x'inhija l-proċedura tat-trasferimenti minn residenza għal oħra fi proprjeta' tal-gvern?

X'inhija fil-każ ta' trasferiment bejn proprjeta' tal-gvern u oħra tal-privat?

X'kundizzjonijiet hemm fiż-żewġ każi?

ONOR.

LAWRENCE GONZI: Ir-risposta għall-mistoqsija parlamentari nru.

15823 tingħata f'seduta oħra.

PORT ĦIELES - KUMPANNIJA ELBROS

L-ONOR.

MARIE LOUISE COLEIRO staqsiet lill-Ministru għas-Servizzi Ekonomiċi: Jista' l-Ministru jgħid x'inhuwa x-xogħol li qed jingħata b'kuntratt lill-kumpannija Elbros, fil-Freeport?

X'tip ta' kuntratt għandhom l-Elbros?

Għaliex ġie mqabbad l-Elbros biex isewwi u jibdel l- makna ta' RTG crane?

Għaliex il-ħsarat tar-restackers li nġibu mill-Italja qed isiru mill-Elbros u mhux mill-ħaddiema ta' l-engineering section impjegati mal-Freeport?

L-Elbros kif ġew mogħtija spazju permezz ta' warehouse fil-Freeport fejn isewwu l-ingenji u l-engineering section tal-Freeport stess m'għandhomx fejn jaħdmu?

Ma jidhirlux il-Ministru li l-Elbros qed jieħdu xogħol il-ħaddiema tal- Freeport?

Ma jidhirlux il-Ministru li dan il-fatt jikkontrastja ma' dak li jgħid il- management tal-Freeport li m'hemmx flus u mbagħad jitqabbdu nies barra l- Freeport, meta hemm impjegati fil-Freeport li jistgħu jagħmlu l-istess xogħol?

Għaliex il-ħaddiema ta' l-engineering section qed jiġu mitluba jaħdmu b'four day in u four day out?

ONOR.

JOSEF BONNICI: Jien informat li l-kuntratt li hemm bejn il- Freeport u l-kumpannija Elbros huwa dwar xogħol ta' manutenzjoni tal- paving.

L-imsemmija kumpannija ma ġietx imqabbda ssewwi jew tibdel makna ta' krejn RTG u lanqas għandha kuntratt biex issewwi ir-reach stackers.

Ninsab informat ukoll li kuntrarjament għal dak allegat fil-mistoqsija, il- kumpannija Elbros ma ngħatat ebda spazju fil-Port Ħieles.

Il-korporazzjoni tal-Port Ħieles tagħmel l-aħjar użu tar-riżorsi umani li għandha.

Dwar il-ħaddiema fis-sezzjoni ta' l-inġinerija, ta' min jgħid li dawn qed jaħdmu skond kif provdut fi ftehim kollettiv.

SOCIAL WORKERS

L-ONOR.

MARIE LOUISE COLEIRO staqsiet lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm hemm social workers jaħdmu f'Għawdex, fid-dipartimenti differenti, dipartiment dipartiment?

ONOR.

LAWRENCE GONZI: Fit-taqsima ta' ħidma soċjali f'Għawdex tad- Dipartiment għall-ħarsien tal-familja hemm jaħdem registered social worker II wieħed biss.

Dan hu assistit minn sitt casual welfare officers.

KUMMISSJONI GĦAR-REVIŻJJONI TAL-LIĠIJIET TAL-KERA

L-ONOR.

MARIE LOUISE COLEIRO staqsiet lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid x'sar minnha l-kummissjoni għar-reviżjoni tal-liġijiet tal-kera?

Għadha tiffunzjona?

Jekk iva, x'rakkmandazzjonijiet għamlet lill-gvern?

Xi pjanijiet għandu l-gvern dwar ir-rakkmandazzjonijiet?

ONOR.

LAWRENCE GONZI: Iċ-chairman ta' din il-kummissjoni nfurmani li l- kummissjoni lestiet id-diskussjonijiet tagħha u huwa qiegħed fil-proċess li jħejji r-rapport finali.

Malli dan ir-rapport jitlesta u jiġi ppreżentat lili jsir il-proċess ta' evalwazzjoni tal-proposti li jkun fih.

PULIZIJA - DEALERS TAL-KAROZZI

L-ONOR.

MARIE LOUISE COLEIRO staqsiet lill-Ministru ta' l-Intern: Jista' l-Ministru jgħid jekk dealers tal-karozzi għandhomx permessi li jipparkjaw il-karozzi għal bejgħ tagħhom fit-triq?

Jekk le, jista' l- Ministru jgħid x'passi qed tieħu l-pulizija ma' dawk li jiksru r-regoli?

ONOR.

TONIO BORG: Ninsab infurmat li l-ipparkjar fit-triq ta' vetturi esposti għall-bejgħ, mhux permess.

Fejn il-pulizija tosserva jew ikollha rapporti li qed ikun hemm dan l-abbuż, jittieħdu kemm passi sabiex il- vetturi hekk esposti jitneħħew kif ukoll jittieħdu proċeduri bil-qorti kontra l-persuna li tkun wettqet dan l-abbuż.